פרדריק פסקה

פרדריק פסקה (בצרפתית: Frédéric Goupil-Fesquet; 1817 – 1878) היה צייר וצלם צרפתי, הראשון שצילם את ארץ ישראל במסגרת מסע שערך מצרפת בשנת 1839.

מסעו לארץ ישראל 
באוקטובר 1839 הפליג פרדריק פסקה מנמל מרסיי ללבנט לצורך למסע צילום. מסעו של פסקה נחשב לראשוני במיוחד, לאור העובדה שמספר חודשים בלבד לפני כן,  ב-19 באוגוסט 1839, פרסם דאגר את שיטת צילום דאגרוטיפ. פסקה יצא למסע כשאמתחתו מצלמה וחצובה גדולים, וכן ארגזים רבים, שבהם מאוחסנות פלטות הצילום עשויות ממתכת, וכן כימיקלים רבים אשר יוכלו לשמש אותו במסע של מספר חודשים  

עד הופעת הצילום, אנשים קראו על אתרים מפורסמים בעולם ונאלצו להסתפק בתאורים כתובים או באיורים וציורים של אתרים אלו. הופעת הצילום איפשרה להפיץ צילומים של אתרים מבוקשים והיוותה מהפכה עבור הציבור הרחב שלא היה באפשרותו לבקר אתרים אלו בתקופה הנדונה. (רק אחוז קטן מהאוכלוסייה טייל לארצות זרות בתקופה זו).

במסגרת תשוקה זו לצילומים של אתרים מפורסמים, נואל לרבורס , צייר וצלם צרפתי, פנה לעסוק בהפקת סיפרי צילום, והוא שסיפק לפסקה את המצלמה ששימשה אותו במסע זה. המצלמות שהיו בשימוש בתקופה זו היו מצלמות פורמט גדול. ("5X7 במקרה זה)

במסע זה התלווה פסקה לדודו הצייר הצרפתי הוראס ורנהשהיה מורו לציור, וגם שלח ידו בצילום. חלק מהמקורות מציינים שגם בן הדוד שארל מארי בוטון  הצטרף וחלק נוסף מהמקורות מציינים ש פייר-גוסטב ז'ולי דה לוטבינר  השתתף בחלק מהמסע.

ההפלגה הסתיימה באלכסנדריה, במצרים משם המשיכה המשלחת לקהיר וצילמה צילומים באתרים השונים.

מקהיר המשיכה המשלחת במסע קרקעי לירושלים, שם שהו בתאריכים 11 עד 14 בדצמבר 1839. במהלך ימים אלו צילם פסקה מכיוון הר הזיתים את העיר ירושלים, כולל הר הבית, חומות העיר וסביבותיה.מירושלים המשיכה המשלחת לעכו, שם צילם פסקה את העיר העתיקה על גגותיה, האנשים השוהים בה וברקע המבצר הצלבני. לבסוף צילם את העיר נצרת וסביבתה. מנצרת המשיכה המשלחת לדמשק, לטורקיה וחזרה לפריס בתחילת 1840.

עם שובו מהמסע לא פרסם עוד צילומים ורק עסק בציור, לא נמצאה עדות נוספת לשימוש במצלמה על ידיו.

איכות עבודתו 
צילומיו של פסקה מצטיינים בקומפוזיציות נאות, בשווי משקל אסתטי, בניהול שכבות מדויק של שדה קרוב, שדה רחוק, ומרכז התמונה. עובדות אלו מפתיעות כשמדובר באדם צעיר שזה היה מגעו הראשון והאחרון במצלמה. אין ספק שכישוריו כצייר היו לו לעזר וכנראה נעזר גם בדודו, המורה לציור.

צילומיו התפרסמו בזמנו בכל העולם, בין היתר מאחר שצילומי ארץ הקודש שלו היו הראשונים שבנמצא. בנוסף הם הוצגו בסלון של פריז.

קישורים חיצוניים 

 ציוריו של פרדריק פסקה באתר Artnet
 ציוריו של פרדריק פסקה באתר invaluable

הערות שוליים 

2023 05
צלמים צרפתים
צרפתים שנולדו ב-1817
צרפתים שנפטרו ב-1878
חלוצי הצילום
ציירים צרפתים
צילום מוקדם בארץ ישראל